Document ID: /roh_data/filtered/fineweb-2-filterrobots_roh.jsonl.gz/61884

Las pussibiltats turisticas a la riva dal Rom sun fich grondas. Cun seis cudesch preschainta Thomas Pitsch eir l’importanza culturala ed economica dal flüm in Val Müstair (fotografia: Andrea Badrutt).
Il Rom in Val Müstair es ün dals unics flüms chi nu vain nüzzià per prodüer forz’electrica. Cha quai saja be üna vardà, pretenda «l’idrauliker» Thomas Pitsch. Per seis novantavel anniversari ha el publichà ün cudaschet cun sia vista persunala sün l’importanza culturala da l’aua dal Rom.